Lav et referat af nedenstående tekst:

Tekst:
Der udspillede sig et mindre drama ved en bager i Pandrup mandag formiddag. En kvinde var mandag formiddag inde for at og købe morgenbrød hos bageren i Pandrup på Bredgade. Hun havde desværre efterladt sin bil med nøglen i tændingen udenfor bagerforretningen. Mens kvinden stod i bagerforretningen, så hun, at hendes bil pludselig kørte fra stedet med en fremmed mand bag rattet. Vidner ved bagerforretningen havde set manden komme kørende på en knallert og havde parkeret knallerten ved bageren og kort herefter var bilen kørt fra stedet. Vidnerne kunne genkende personen som en person fra nærområdet. Politiet var ved bageren efter 5 minutter, men der var bilen allerede væk. En anden politipatrulje ledte også efter bilen, og i industrikvarteret ved Østergade i Aabybro blev bilen set kørende cirka en halv time efter, at den var blevet stjålet ved bagerforretningen. Bilen blev bragt til standsning, og føreren blev anholdt. Føreren sigtes nu for brugstyveri af bilen og for kørsel i frakendelsestiden. Efter afhøring blev sigtede igen løsladt. Gerningsmanden var en 45-årig mand fra lokalområdet i Pandrup. Bilen er sikret og leveret tilbage til kvinden igen. Hun var godt klar over at man skulle huske at sikre bilen og tage nøglen med fra bilen, når man går. Der tages senere stilling til en eventuel sigtelse mod kvinden for ikke at have sikret bilen. Det oplyser vagtchef ved Nordjyllands Politi Karsten Højrup Kristensen på twitter.

Referat:
En kvinde fik mandag morgen stjålet sin bil i Pandrup, da hun var inde for at købe morgenbrød hos bageren.